CELEX: 31984R1568
Language: el
Date: 1984-06-04 00:00:00
Title: Κανονισμός (ΕΟΚ) αριθ. 1568/84 του Συμβουλίου της 4ης Ιουνίου 1984 για τη συμπλήρωση του παραρτήματος του κανονισμού (ΕΟΚ) αριθ. 3/84 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη

Avis juridique important

|

31984R1568

Κανονισμός (ΕΟΚ) αριθ. 1568/84 του Συμβουλίου της 4ης Ιουνίου 1984 για τη συμπλήρωση του παραρτήματος του κανονισμού (ΕΟΚ) αριθ. 3/84 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη  

Επίσημη Εφημερίδα αριθ. L 151 της 07/06/1984 σ. 0005 - 0007 Ισπανική ειδική έκδοση: Κεφάλαιο 02 τόμος 11 σ. 0008  Πορτογαλική ειδική έκδοση : Κεφάλαιο 02 τόμος 11 σ. 0008 

***** ΚΑΝΟΝΙΣΜΟΣ (ΕΟΚ) αριθ. 1568/84 ΤΟΥ ΣΥΜΒΟΥΛΙΟΥ  της 4ης Ιουνίου 1984  για τη συμπλήρωση του παραρτήματος του κανονισμού (ΕΟΚ) αριθ. 3/84 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι ο κατάλογος των εμπορευμάτων που μπορούν να επωφεληθούν από το καθεστώς ενδοκοινοτικής κυκλοφορίας που θεσπίστηκε από τον κανονισμό (ΕΟΚ) αριθ. 3/84 (4), προσαρτάται σ' αυτόν· ότι, κατά την έκδοση του κανονισμού αυτού, το Συμβούλιο επιφυλάχτηκε ως προς τη συνέχιση της εξέτασης της πρότασης της Επιτροπής προκειμένου να επεκτείνει ενδοχομένως το ευεργέτημα του καθεστώτος και σε άλλα εμπορεύματα, λαμβάνοντας ωστόσο υπόψη τους ενδεχόμενους κινδύνους απάτης·  ότι μια νέα εξέταση οδήγησε στο συμπέρασμα ότι το ευεργέτημα του καθεστώτος μπορεί να δοθεί σε ορισμένα εμπορικά δείγματα χωρίς να αυξηθούν οι κίνδυνοι απάτης·  ότι, κατά συνέπεια, πρέπει να συμπληρωθεί το παράρτημα του κανονισμού ώστε τα εν λόγω εμπορικά δείγματα να μπορούν να επωφεληθούν από το καθεστώς μόλις αυτό τεθεί σε εφαρμογή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 3/84 συμπληρώνεται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 4 Ιουνίου 1984.  Για το Συμβούλιο  Ο Πρόεδρος  J. DELORS  (1) ΕΕ αριθ. C 227 της 8. 9. 1981, σ. 3.  (2) ΕΕ αριθ. C 40 της 15. 2. 1982, σ. 35.  (3) ΕΕ αριθ. C 343 της 31. 12. 1981, σ. 1.  (4) ΕΕ αριθ. L 2 της 4. 1. 1984, σ. 1.   ΠΑΡΑΡΤΗΜΑ  «ΙΙΙ. ΕΜΠΟΡΙΚΑ ΔΕΙΓΜΑΤΑ  α) Ορισμός  Για την εφαρμογή του παρόντος παραρτήματος, ως «εμπορικά δείγματα» νοούνται, με εξαίρεση των ειδών από ατόφιο πολύτιμο μέταλλο τα οποία περιέχονται στον κατάλογο που ακολουθεί, τα αντικείμενα που είναι αντιπροσωπευτικά μιας συγκεκριμένης κατηγορίας εμπορευμάτων ήδη κατασκευασμένων ή που είναι πρότυπα εμπορευμάτων των οποίων η κατασκευή προβλέπεται, με την προϋπόθεση:  1. ότι εισάγονται στο κράτος μέλος της προσωρινής χρησιμοποίησης από πρόσωπο που ασκεί αυτή τη δραστηριότητα επαγγελματικά, με τον αποκλειστικό σκοπό να αποτελέσουν αντικείμενο παρουσίασης ή επίδειξης, προκειμένου να επιδιωχθούν παραγγελίες εμπορευμάτων που θα αποσταλούν από άλλο κράτος μέλος ·  2. ότι δεν εποτελούν αντικείμενο πώλησης ούτε προορίζονται για τη συνήθη τους χρήση, εκτός από τις ανάγκες της επίδειξης, ούτε εκμισθώνονται ή χρησιμοποιούνται κατά οποιοδήποτε τρόπο έναντι τιμήματος κατά την παραμονή τους στο κράτος μέλος της προσωρινής χρησιμοποίησης·  3. ότι δεν εισάγονται όμοια είδη από το ίδιο πρόσωπο σε ποσότητες τόσες που στο σύνολό τους να μη συνιστούν πλέον δείγματα κατά τη συνήθη εμπορική πρακτική·  4. ότι πρόκειται μόνο για αντιπροσωπευτικά είδη των συνόλων αυτών όσον αφορά τα σύνολα επιτραπέζιων σκευών από πορσελάνη, ειδών από κρύσταλλο, καθώς και ειδών μαχαιροποιίας, κουταλιών και πηρουνιών από κοινά μέταλλα επιστρωμένα ή επικαλυμμένα από πολύτιμα μέταλλα·  5. ότι ανήκουν σε πρόσωπο εγκατεστημένο σε άλλο κράτος μέλος από το κράτος μέλος της προσωρινής χρησιμοποίησης·  6. ότι μπορούν να αναγνωριστούν κατά την επαναποστολή τους·  7. ότι, ακόμα και όταν πρόκειται για αναλώσιμα είδη, τα είδη αυτά επαναποστέλλονται ως έχουν, με την επιφύλαξη του άρθρου 11 παράγραφος 2.  β) Κατάλογος των εμπορικών δειγμάτων που αναφέρονται στο στοιχείο α)  1. Βαφαί, βερνίκια, χρώματα για βαφή και παρόμοια είδη·  2. Επιπλάσματα, σταρώματα, κόλλες και παρόμοια προϊόντα·  3. Προϊόντα συντηρήσεως, καθαρισμού και εμπορίου φαρμάκων·  4. Είδη πυροτεχνίας·  5. Πλάκες και ταινίες, χάρτης και φωτογραφικά και κινηματογραφικά δελτάρια και χημικά προϊόντα για φωτογραφικές χρήσεις·  6. Είδη σελλοποιίας και ταξιδίου, σάκκοι, χαρτοφύλακες και παρόμοια είδη, υποδήματα, δερμάτινα ή από άλλο υλικό·  7. Οικιακά σκεύη και είδη νοικοκυριού·  8. Είδη καλαθοποιίας·  9. Είδη από χαρτί και χαρτόνι, έστω και επικεχρισμένα·  10. Βιβλία, χαρτικά είδη και είδη βιβλιοπωλείου·  11. Ενδύματα και αξεσουάρ ιματισμού, στα οποία συμπεριλαμβάνονται και οι συλλογές μόδας εκτός από γούνες και κοσμήματα·  12. Ψιλικά είδη·  13. Χειρόκτια·  14. Περικνημίδες, περιπόδια, καλσόν και εσώρουχα·  15. Οθόναι οικιακής χρήσεως·  16. Σκηνές και άλλα είδη κατασκηνώσεως, από κάθε υλικό·  17. Είδη πιλοποιείου·  18. Αλεξιβρόχια, αλεξήλια, ράβδοι, μαστίγια·  19. Πλακίδια και πλάκες κεραμικές·  20. Είδη υγιεινής·  21. Επιτραπέζια σκεύη και είδη ευπρεπισμού ή οικιακής χρήσης·  22. Υαλικά είδη, είδη εκ κρυστάλλου και κάτοπτρα·  23. Εργαλεία χειρός·  24. Είδη μαχαιροποιίας, κοχλιάρια και περόναι·  25. Κλείθρα, προσαρτήματα, σιδηρικά και άλλα παρόμοια είδη εκ μετάλλων·  26. Είδη φωτισμού και πολυέλαιοι·  27. Όργανα και συσκευές οπτικής· 28. Όργανα, συσκευές και υλικά για την ιατρική, χειρουργική, οδοντιατρική και κτηνιατρική, στα οποία συμπεριλαμβάνονται και τα προοριζόμενα για παραϊατρικές χρήσεις·  29. Αθύρματα, παίγνια και είδη διασκεδάσεως και αθλητισμού·  30. Είδη διακόσμησης και επίπλωσης· επενδύσεις τοίχων·  31. Ηλεκτρικές οικιακές συσκευές·  32. Υλικό κηπουρικής·  33. Συστήματα ασφάλειας (πυρκαϊά, κλοπή)·  34. Μουσικά όργανα·  35. Έπιπλα οικίας·  36. Είδη για οικιακά ζώα·  37. Μωρουδιακά·  38. Ποδήλατα και τα αξεσουάρ τους·  39. Ρολόγια·  40. Υλικό πλαστικών τεχνών·  41. Πλάκες εκτύπωσης για λιθογραφικά και ανιλινοτυπικά πιεστήρια·  42. Αξεσουάρ για αυτοκίνητα και άλλα μεταφορικά μέσα·  43. Είδη καπνιστή·  44. Είδη για κομμωτές».